b'\n_START_ARTICLE_\nDavid \xc3\xaen Islam\n_START_PARAGRAPH_\nDawud \xc3\xaen arab\xc4\x83 sau David \xc3\xaen Vechiul Testament (circa 1043 \xc3\xae.Hr. - 937 \xc3\xae.Hr.?) este recunoscut de Islam ca fiind nabi (profet) \xc8\x99i rasuul (mesager), legiuitor al lui Dumnezeu \xc8\x99i un rege drept al Israelului, \xc8\x9bar\xc4\x83 sf\xc3\xa2nt\xc4\x83 \xc3\xaen Islam. \xc3\x8en Islam, David este probabil cel mai faimos pentru faptul c\xc4\x83 l-a \xc3\xaenfr\xc3\xa2nt pe gigantul Goliat al Filistenilor, pe c\xc3\xa2nd era soldat \xc3\xaen armata regelui Saul. Figura lui David este extrem de important\xc4\x83 \xc3\xaen Islam, deoarece el a fost unul dintre pu\xc8\x9binii profe\xc8\x9bi care au primit o carte a revela\xc8\x9biei. Se spune \xc3\xaen Coran c\xc4\x83 Zabur, psalmii biblici, i-a fost dat lui David. Fiul lui David, Solomon (Sulaiman), a preluat sarcina profe\xc8\x9biei dup\xc4\x83 moartea tat\xc4\x83lui s\xc4\x83u, \xc8\x99i a fost numit ulterior rege al Israelului. \xc3\x8ens\xc4\x83 punctele de vedere iudeo-cre\xc8\x99tine \xc8\x99i islamice \xc3\xaen ceea ce-l prive\xc8\x99te pe David sunt diferite \xc3\xaen anumite aspecte. Musulmanii nu accept\xc4\x83 p\xc4\x83catul adulterului \xc8\x99i al crimei, atribuite lui David \xc3\xaen Biblia ebraic\xc4\x83, dup\xc4\x83 cum cred c\xc4\x83 profe\xc8\x9bii, care sunt ale\xc8\x99i de Dumnezeu, nu ar comite asemenea p\xc4\x83cate. De asemenea, povestea Bathshebei \xc8\x99i a lui Uriah este absent\xc4\x83 \xc3\xaen nara\xc8\x9biunea Coranic\xc4\x83 \xc8\x99i nu joac\xc4\x83 niciun rol \xc3\xaen tradi\xc8\x9bia Islamic\xc4\x83. Bathsheba a fost, conform Bibliei ebraice, so\xc8\x9bia lui Uriah, soldat \xc3\xaen armata lui David, fiind men\xc8\x9bionat \xc3\xaen cea de-a doua carte a lui Samuel, \xc8\x99i care a fost ucis la ordinul regelui David, \xc3\xaentruc\xc3\xa2t Bathsheba a r\xc4\x83mas \xc3\xaens\xc4\x83rcinat\xc4\x83 cu regele, \xc3\xaen urma unei rela\xc8\x9bii avute cu acesta.\n_START_SECTION_\nRegele Saul \xc3\xae\xc8\x99i preg\xc4\x83te\xc8\x99te armata\n_START_PARAGRAPH_\nSaul \xc8\x99i-a preg\xc4\x83tit armata pentru a lupta cu Filistenii. Cu toate acestea, mul\xc8\x9bi s-au \xc3\xaendoit de capacitatea armatei sale de a c\xc3\xa2\xc8\x99tiga aceast\xc4\x83 lupt\xc4\x83 .Pentru aceasta, Dumnezeu i-a dat in\xc8\x9belepciune regelui, \xc3\xaenv\xc4\x83\xc8\x9b\xc3\xa2ndu-l cum s\xc4\x83-\xc8\x99i testeze osta\xc8\x99ii, ca s\xc4\x83 vad\xc4\x83 care-i sunt loiali si care nu .A oprit armata l\xc3\xa2nga o ap\xc4\x83 curg\xc4\x83toare \xc8\x99i, asemenea regelui Gideon, predecesorul s\xc4\x83u, le-a spus solda\xc8\x9bilor c\xc4\x83 aceia care vor bea din apa aceea, nu vor putea merge mai departe la lupt\xc4\x83 .Chiar \xc8\x99i \xc3\xaen acel mic grup de solda\xc8\x9bi ce i-au r\xc4\x83mas loiali lui Dumnezeu, au existat unii care au fost de-a dreptul ingrozi\xc8\x9bi de m\xc4\x83rimea uria\xc8\x99\xc4\x83 a armatei Filistenilor, \xc3\xaen special c\xc3\xa2nd l-au v\xc4\x83zut pe comandantul lor, Goliat .\xc3\x8ens\xc4\x83 a existat un grup mic de lupt\xc4\x83tori care, p\xc4\x83str\xc3\xa2ndu-\xc8\x99i credin\xc8\x9ba \xc3\xaen Dumnezeu, au avut curaj s\xc4\x83 lupte cu Filistenii .Printre ace\xc8\x99tia, s-a num\xc4\x83rat \xc8\x99i David.\n_START_SECTION_\nDavid \xc3\xael \xc3\xaenvinge pe Goliat\n_START_PARAGRAPH_\nReferitor la celebra lupt\xc4\x83 cu Goliat, conform tradi\xc8\x9biei islamice, Goliat provoca orice soldat din armata regelui Saul la lupt\xc4\x83 corp la corp, dupa cum era obiceiul luptelor \xc3\xaen acele vremuri. Solda\xc8\x9bilor le era fric\xc4\x83, \xc8\x99i nimeni nu a avut curajul s\xc4\x83 \xc3\xael infrunte .Regele a oferit m\xc3\xa2na fiicei sale celui care are curajul s\xc4\x83 se lupte cu Goliat, dar \xc8\x99i cu aceast\xc4\x83 ofert\xc4\x83 nimeni nu a \xc3\xaendr\xc4\x83znit s\xc4\x83 lupte cu uria\xc8\x99ul. Apoi, spre surprinderea tuturor, un t\xc3\xa2n\xc4\x83r p\xc4\x83\xc8\x99i \xc3\xaen fa\xc8\x9b\xc4\x83, lucru ce a st\xc3\xa2rnit hohote de r\xc3\xa2s din partea advers\xc4\x83, \xc8\x99i chiar uimirea regelui Saul. Acel t\xc3\xa2n\xc4\x83r era David, din ora\xc8\x99ul Bethleem .De\xc8\x99i nu avea niciun fel de experien\xc8\x9b\xc4\x83 \xc3\xaen r\xc4\x83zboi, credin\xc8\x9ba sa puternic\xc4\x83 \xc3\xaen Dumnezeu l-a ridicat deasupra oric\xc4\x83rui inamic, \xc8\x99i cu o singur\xc4\x83 lovitur\xc4\x83 de pra\xc8\x99tie, Goliat a c\xc4\x83zut la p\xc4\x83m\xc3\xa2nt f\xc4\x83r\xc4\x83 suflare . Dup\xc4\x83 aceast\xc4\x83 victorie, David a ajuns peste noapte un erou, iubit de to\xc8\x9bi, iar poporul lui Israel a dorit ca acesta s\xc4\x83 fie urma\xc8\x99ul regelui Saul la tron. Cand David a ajuns la tron, nu numai c\xc4\x83 a devenit rege al Israelului dar a primit \xc8\x99i darul profe\xc8\x9biei_NEWLINE_\xe2\x80\x9e\xe2\x80\x9e\xc8\x98i ei, cu \xc3\xaeng\xc4\x83duin\xc8\x9ba lui Dumnezeu, i-au \xc3\xaenfr\xc3\xa2nt, iar David l-a ucis pe Goliat._NEWLINE__NEWLINE_Dumnezeu i-a d\xc4\x83ruit lui David regatul \xc8\x99i \xc3\xaen\xc8\x9belepciunea \xc8\x99i El l-a \xc3\xaenv\xc4\x83\xc8\x9bat ceea ce a voit...\xe2\x80\x9d \xe2\x80\x9d_NEWLINE_\xe2\x80\x94Sura 2 - Al-Baqara (Ayat 251).\n_START_SECTION_\nArmurile lui David\n_START_PARAGRAPH_\nCredin\xc8\x9ba islamic\xc4\x83 sus\xc8\x9bine de asemenea c\xc4\x83 Dumnezeu l-a \xc3\xaenv\xc4\x83\xc8\x9bat pe David cum s\xc4\x83 fac\xc4\x83 armuri. \xc3\x8en Coran se spune c\xc4\x83 fierul era moale pentru el, pentru ca David s\xc4\x83 creeze instrumente de protec\xc8\x9bie \xc3\xaempotriva inamicilor. \xc3\x8ens\xc4\x83 regula era ca armele s\xc4\x83 fie create numai pentru ap\xc4\x83rare \xc3\xaen r\xc4\x83zboi, spre exemplu lupta pentru libertate, \xc8\x99i nu de a folosi arme pentru a genera violen\xc8\x9b\xc4\x83. Dumnezeu spune \xc3\xaen Coran_NEWLINE_\xe2\x80\x9e\xe2\x80\x9eI-am d\xc4\x83ruit lui David un har de la Noi. O, voi mun\xc8\x9bi \xc8\x99i voi p\xc4\x83s\xc4\x83ri, \xc8\x9bine\xc8\x9bi-i isonul!_NEWLINE__NEWLINE_Noi i-am \xc3\xaenmuiat lui fierul. F\xc4\x83 din el plato\xc8\x99e \xc8\x99i cump\xc4\x83ne\xc8\x99te la \xc3\xaenz\xc4\x83urare\xc2\xa0!_NEWLINE__NEWLINE_Face\xc8\x9bi lucr\xc4\x83tura bun\xc4\x83\xc2\xa0!Eu sunt V\xc4\x83z\xc4\x83tor a ceea ce face\xc8\x9bi\xe2\x80\x9d \xe2\x80\x9d_NEWLINE_\xe2\x80\x94Sura 34 - Saba (Ayat 10 \xe2\x80\x93 11).\n_START_SECTION_\nPreasl\xc4\x83virea lui Dumnezeu\n_START_PARAGRAPH_\nDumnezeu i-a oferit lui David multe daruri, printre care regatul \xc8\x99i darul profe\xc8\x9biei. Astfel, \xc3\xaen\xc8\x9beleptul rege \xc3\xael l\xc4\x83uda mereu pe Dumnezeu_NEWLINE_\xe2\x80\x9eRabd\xc4\x83 ceea ce spun \xc8\x99i aminte\xc8\x99te-\xc8\x9bi de robul Nostru, David, d\xc4\x83ruit cu putere \xc8\x99i plin de c\xc4\x83in\xc8\x9b\xc4\x83.\xe2\x80\x9dNoi am supus mun\xc8\x9bii s\xc4\x83 pream\xc4\x83reasc\xc4\x83 laolalt\xc4\x83 cu el, \xc3\xaen amurg \xc8\x99i la r\xc4\x83s\xc4\x83rit, precum \xc8\x99i p\xc4\x83s\xc4\x83rile str\xc3\xa2nse \xc3\xaen jurul lui._NEWLINE__NEWLINE_To\xc8\x9bi se \xc3\xaentorc la El\xe2\x80\x9d \xe2\x80\x9d_NEWLINE_\xe2\x80\x94Sura 38 - Sad (Ayat 17 \xe2\x80\x93 19).\n_START_SECTION_\nDisputa din camera de rug\xc4\x83ciune\n_START_PARAGRAPH_\nDavid obi\xc8\x99nuia s\xc4\x83 se retrag\xc4\x83 \xc3\xaen camera rug\xc4\x83ciunilor \xc3\xaen diferite ore ale zilei, pentru a-\xc8\x99i exprima devotamentul fa\xc8\x9b\xc4\x83 de Dumnezeu. \xc3\x8entr-o zi, doi b\xc4\x83rba\xc8\x9bi au intrat peste el \xc3\xaen camer\xc4\x83 \xc3\xaen timp ce se ruga, reu\xc8\x99ind asta dup\xc4\x83 ce au escaladat zidul palatului. David a fost speriat de apari\xc8\x9bia celor doi, \xc3\xaens\xc4\x83 ei s-au dovedit a fi doi fra\xc8\x9bi care aveau o disput\xc4\x83 pe care sperau ca regele s\xc4\x83 le-o rezolve. Unul dintre ei, mai trist, i-a spus regelui c\xc4\x83 el avea o singur\xc4\x83 oaie, \xc3\xaen timp ce fratele s\xc4\x83u avea 99. A \xc3\xaenceput s\xc4\x83-i spuna regelui David despre c\xc3\xa2t de lacom era fratele lui, care voia p\xc3\xa2n\xc4\x83 \xc8\x99i singura oaie a lui. Situa\xc8\x9bia i-a p\xc4\x83rut ciudat\xc4\x83 lui David, care s-a \xc3\xaentrebat in sinea sa de ce ar fi riscat fratele cel acuzat s\xc4\x83 escaladeze gardul regelui, ca acum sa nu aib\xc4\x83 niciun argument. Cu toate acestea, el i-a luat deoparte pe cei doi b\xc4\x83rba\xc8\x9bi \xc8\x99i a inceput s\xc4\x83 le vorbeasc\xc4\x83 despre minciun\xc4\x83 \xc8\x99i furt, despre ce \xc3\xaenseamn\xc4\x83 s\xc4\x83 te mul\xc8\x9bume\xc8\x99ti cu ce ai \xc8\x99i s\xc4\x83 nu invidiezi pe altul. De\xc8\x99i David, \xc3\xaen mintea sa, a crezut c\xc4\x83 face un lucru bun, a realizat c\xc4\x83 \xc3\xaentreaga viziune nu era dec\xc3\xa2t un test, pentru ca Dumnezeu s\xc4\x83-i vad\xc4\x83 \xc3\xaen\xc8\x9belepciunea. Cei doi b\xc4\x83rba\xc8\x9bi erau \xc3\xaengeri trimi\xc8\x99i de Dumnezeu, iar David a gre\xc8\x99it neascult\xc3\xa2nd ambele p\xc4\x83r\xc8\x9bi ._NEWLINE_\xe2\x80\x9e\xe2\x80\x9e\xc8\x98i au intrat peste David care s-a speriat de ei._NEWLINE__NEWLINE_Ei i-au spus\xc2\xa0: Nu te teme\xc2\xa0! Noi suntem potrivnici, unul l-a nedrept\xc4\x83\xc8\x9bit pe celalalt. Judec\xc4\x83-ne \xc3\xaentru adevar._NEWLINE__NEWLINE_Nu fi p\xc4\x83rtinitor! C\xc4\x83l\xc4\x83uze\xc8\x99te-ne pe Calea cea Dreapt\xc4\x83!\xe2\x80\x9d \xe2\x80\x9d_NEWLINE_\xe2\x80\x94Sura 38 \xe2\x80\x93 Sad (Ayat 22)_NEWLINE_\xe2\x80\x9e\xe2\x80\x9eDavid spuse\xc2\xa0: El te-a nedrept\xc4\x83\xc8\x9bit cer\xc3\xa2ndu-\xc8\x9bi oaia ta pe l\xc3\xa2ng\xc4\x83 oile sale._NEWLINE__NEWLINE_Mul\xc8\x9bi dintre cei care se amestec\xc4\x83 se nedrept\xc4\x83\xc8\x9besc unii pe al\xc8\x9bii, afar\xc4\x83 de cei care cred \xc8\x99i s\xc4\x83v\xc3\xa2r\xc8\x99esc fapte bune, \xc3\xaens\xc4\x83 ace\xc8\x99tia sunt pu\xc8\x9bini._NEWLINE__NEWLINE_David a in\xc8\x9beles c\xc4\x83 Noi l-am pus la \xc3\xaencercare._NEWLINE__NEWLINE_El I-a cerut iertare Domnului s\xc4\x83u \xc8\x99i c\xc4\x83z\xc3\xa2nd \xc3\xaen genunchi se c\xc4\x83i.\xe2\x80\x9d \xe2\x80\x9d_NEWLINE_\xe2\x80\x94Sura 38 \xe2\x80\x93 Sad (Ayat 24)\n_START_SECTION_\nCartea lui David\n_START_PARAGRAPH_\nZabur este Cartea Sf\xc3\xa2nt\xc4\x83 pe care Dumnezeu i-a dat-o lui David, la fel cum Moise a primit Tora, Isus a primit Biblia, iar Muhammad Coranul. \xc3\x8en Biblia ebraic\xc4\x83, Zabur este cunoscut\xc4\x83 sub denumirea de Psalm. \xc3\x8ens\xc4\x83 ca \xc8\x99i alte C\xc4\x83r\xc8\x9bi din trecut, con\xc8\x9binutul Zabur pare a fi modificat cu trecerea timpului, unele versete originale disp\xc4\x83r\xc3\xa2nd. Cu toate acestea, musulmanii acord\xc4\x83 un imens respect Psalmilor, \xc3\xaentruc\xc3\xa2t se consider\xc4\x83 a fi o inspira\xc8\x9bie pentru cartea sf\xc3\xa2nt\xc4\x83. Coranul spune\xc2\xa0:_NEWLINE_\xe2\x80\x9e\xe2\x80\x9eDomnul t\xc4\x83u \xc3\xaei cunoa\xc8\x99te prea bine pe cei din ceruri \xc8\x99i de pe p\xc4\x83m\xc3\xa2nt._NEWLINE__NEWLINE_Noi i-am ales pe unii profe\xc8\x9bi \xc3\xaenaintea altora \xc8\x99i Noi i-am d\xc4\x83ruit lui David Psalmii.\xe2\x80\x9d \xe2\x80\x9d_NEWLINE_\xe2\x80\x94Sura 17 - Al-Isra (Calatoria in noapte Ayat 55).\n_START_SECTION_\nImportan\xc8\x9ba lui David \xc3\xaen Islam\n_START_PARAGRAPH_\nDavid este unul dintre pu\xc8\x9binii profe\xc8\x9bi islamici care au primit \xc8\x99i un regat. Cu toate acestea, el a primit o sarcin\xc4\x83 extrem de important\xc4\x83, trebuind s\xc4\x83 se asigure c\xc4\x83 poporul s\xc4\x83u respecta normele spirituale, dar \xc8\x99i c\xc4\x83 \xc8\x9bara \xc3\xaen sine era una puternica. Rolul s\xc4\x83u, at\xc3\xa2t de rege c\xc3\xa2t \xc8\x99i de profet, este recunoscut \xc3\xaen unanimitate de c\xc4\x83tre to\xc8\x9bi musulmanii. David este men\xc8\x9bionat adesea al\xc4\x83turi de al\xc8\x9bi profe\xc8\x9bi, pentru a arata c\xc3\xa2t de m\xc4\x83re\xc8\x9b a fost_NEWLINE_\xe2\x80\x9e\xe2\x80\x9eNoi i-am d\xc4\x83ruit pe Isaac si Iacob \xe2\x80\x93 pe care Noi i-am c\xc4\x83l\xc4\x83uzit precum odinioar\xc4\x83 l-am c\xc4\x83l\xc4\x83uzit pe Noe \xc8\x99i pe cei din semin\xc8\x9bia sa\xc2\xa0:_NEWLINE__NEWLINE_David, Solomon, Iov, Iosiv, Moise, Aaron, c\xc4\x83ci a\xc8\x99a \xc3\xaei r\xc4\x83spl\xc4\x83tim pe f\xc4\x83ptuitorii de bine\xe2\x80\x9d \xe2\x80\x9d_NEWLINE_\xe2\x80\x94Sura 6 - Al-An\xe2\x80\x99am (Vitele - Ayat 84) .'